Salabay

Salabay, Bokya, Budol o Bantól, mga hayop na nalangoy ngan mali in payong o bagtingan na gulaman ngan may tentacles. Sakob ini san Phylum Cnidaria.
 
Nahihiagian an salabay sa natanan na kadagatan, mapahibababaw o hilarum. Mayaon pipira na bokya na mahihiagian sa matapsi na tubig. Komon an salabay sa mga baybay sa bug'os na kalibutan. Nagkinalangoy na an salabay sa kadagatan sin diri mahabubo  500 milyones katuig. ug posible 700 milyones katuig o malahos pa, ngan sira an pinakaagap na multi-organ na hayop.

Taxonomiya

Sakob san Medusozoa an salabay, an clade san mga cnidarian na diri gin'api an Anthozoa (hal., coral ngan anemone). Nagsusuwestyon ini na an porma-medusa nag-evolve tikang sa polyp.

An upat na mayor na klase san medusozoa na Cnidaria amo an:
Scyphozoa,an ginsesering na ungud na salabay. 
Cubozoa, ( o bokya) korte kahon an bell, ngan may velarium na naayuda para mas malaksi lumangoy.
Hydrozoa 
Staurozoa, (stalked jellyfish) wara ini polyp stage

mga hayop na pirmi naaalahan na medusa na salabay.
Siphonophora, sakob sa hydrozoa na ordo. halimbawa an Portuguese Man o' War.
Ctenophores, (comb jellies) may ada kalugaringun na phylum sa Cnidaria.
Salpida, myembro san chordata, ngan mas harani na uropod san tawo kaysa san mga cnidaria ngan comb jellies.

Malahos 200 na specie may'ada an Scyphozoa, harani 50 na specie may'ada an Staurozoa, 20 specie san Cubozoa, ngan an Hydrozoa maabot  1000–1500 na specie na nagproprodyus medusae (ngan mas damo pa na hydrozoa an diri na prodyus medusae).

Mga kasarigan